Aðeins 34 metrar eftir í Bolungarvíkurgöngum 11. nóvember 2009 Aðeins 34 metrar eftir í Bolungarvíkurgöngum Nú á einungis eftir að sprengja 34 metra í Bolungarvíkurgöngum . Gröftur ganganna gekk misjafnlega í síðustu viku en erfið setlög Bolungarvíkurmegin hafa tafið gröftinn . Í liðinni viku voru sprengdir 18 metrar Bolungarvíkurmegin en á sama tíma voru sprengdir 40 metrar Hnífsdalsmegin . Frá Bolungarvík eru göngin því orðin 2.404 metrar en Hnífsdalsmegin 2.718 metrar . Samtals er því búið að sprengja 5.122 metra eða 99,3% af heildarlengdinni . Stefnt er að því að slá í gegn 27. nóvember næstkomandi . Veður hefur verið starfsmönnum Ósafls hliðhollt vegna verkefna utan við göngin og hefur vinna við vegskála og brúarsmíði gengið mjög vel .